เรื่องร้องเรียน: ร้องเรียนโครงการ แกรนด์ เซ็นเตอร์พอยต์ค่ะ มีรถขนของขนาดใหญ่่ส่งของภายในโครงการแต่มาติดที่ทางโค้งเลี้ยวไม่ผ่านรถจึงเร่งเครื่องหลายครั้งมีเสียงดังและควันเหม็น เพราะทางเลี้ยวรถด้านในติดกับถนนซอยเกอเธ่ตรงข้ามบ้านเลยค่ะ อยากให้ตรวจสอบความปลอดภัยในกรณีถ้ามีไฟไหม้ใหญ่ค่ะ
การดำเนินการของเจ้าหน้าที่: ฝ่ายโยธา สำนักงานเขตสาทร ได้ตรวจสอบบริเวณที่มีการร้องเรียนกรณีได้รับความเดือดร้อนจากการก่อสร้างอาคารโครงการ Grande Centre Point Lumphini ที่ตั้งโครงการ ถนนพระรามที่ 4 แขวงทุ่งมหาเมฆ เขตสาทร กรุงเทพมหานคร โดยมีรถขนของขนาดใหญ่เลี้ยวไม่ผ่านทางโค้งบริเวณภายในโครงการ จึงเร่งเครื่องหลายครั้งทำให้เกิดเสียงดังและครัวเหม็น เพราะทางโค้งดังกล่าวที่อยู่ภายในโครงการอยู่ติดซอยสาทร 1 แยก 2 (ซอยเกอเธ่) ซึ่งติดกับบ้านผู้ร้องเรียน จึงอยากให้มาตรวจสอบความปลอดภัยในกรณีนี้หากมีไฟไหม้ โดยได้ประสานเจ้าหน้าที่ผู้ควบคุมงานโครงการฯ เข้าตรวจสอบบริเวณที่มีการร้องเรียนพบว่า บริเวณทางโค้งภายในโครงการดังกล่าว ที่อยู่บริเวณด้านหลังโครงการ ตามวันเวลาที่ผู้ร้องเรียนแจ้ง ผู้ควบคุมงานได้ชี้แจงว่า เนื่องจากมีรถขนส่งวัสดุอุปกรณ์ ซึ่งไม่เป็นรถประจำของโครงการฯ ทำให้ไม่ชำนาญเส้นทางถนนภายในโครงการ จึงทำให้การเลี้ยวผ่านโค้งเป็นด้วยความยากลำบากและทำให้เกิดส่งเสียงดังในการถอยรถไปมา อย่างไรก็ตามได้สั่งการให้ผู้ควบคุมงานโครงการ ได้จัดเจ้าหน้าที่ควบคุมการเดินรถภายในโครงการไว้บริเวณดังกล่าวเพื่อมิให้เกิดเหตุดังกล่าวซ้ำอีก
ความเห็นของผู้แจ้ง: ขอบคุณทีมงานมากๆเลยค่ะ
พื้นที่: แขวงทุ่งมหาเมฆ เขตสาทร กรุงเทพมหานคร